Kambja vald

Kambja vald on 2. järgu haldusüksus (vald) Tartu maakonnas.

Kambja vald piirneb Nõo, Kastre, Põlva, Kanepi, Luunja ja Otepää vallaga ning Tartu linnaga.

2020. aasta 1. jaanuari seisuga elab vallas 11 489 inimest.https://web.archive.org/web/20200620133638/https://www.kambja.ee/statistika (vaadatud 04.06.2021).

 Ajalugu 
Vald moodustati 2017. aastal haldusreformi käigus Vabariigi Valitsuse poolt senise Kambja valla ja Ülenurme valla ühendamisel uueks omavalitsusüksuseks. Ülenurme Vallavolikogu ja Kambja Vallavolikogu ei soovinud vabatahtlikult ühineda, vaidlustades sundliitmise Riigikohtus. Riigikohtu põhiseaduslikkuse järelevalve kolleegium jättis vallavolikogude taotluse rahuldamata.Vilja Kohler Üllatus: Eesti kaardilt kaob suur Ülenurme vald!? Postimees, 28. veebruar 2017

Vallas ühinemise järel korraldatud rahvahääletusel 2018. aastal jäid enamusse siiski Ülenurme nime pooldajad ja nende nime-eelistuse kinnitas ka Kambja vallavolikogu, mistõttu vallavalitsus pöördus nimeküsimuses vabariigi valitsuse pole. Ehkki riigihalduse minister Janek Mäggi lubas 2018. aasta septembris otsust "mõne nädala jooksul", polnud 2019. aasta jaanuari lõpuks valitsus otsust veel langetanud ning Mäggi ilmutas valmidust jätta küsimus järgmise, 2019. aasta Riigikogu valimiste järgse valitsuse hooleks.Madis Hindre Kambjalased ootavad juba kuid valitsusest valla nime otsust ERR, 12.09.2018Eili Arula Kambja valla nimeküsimus jääb uue valitsuse lahendada Tartu Postimees, 24.01.2019 Ka järgmine valitsus jäi 2017. aasta seisukoha juurde. Riigihalduse minister Jaak Aab põhjendas otsust kohanimenõukogu soovitusega, kus uute vallanimede valikul eelistati ajalooliste kihelkondade nimesid tänapäevaste vallakeskuste nimedele.Valitsus ei soostunud Kambja valda Ülenurmeks muutma ERR, 26.07.2019 Ülenurme ja Kambja juhtum oli ainus, kus haldusreformiga moodustatud vald soovis nime kohe muuta.Vilja Kohler Vastne Kambja vald tahab nimeks võtta Ülenurme vald Postimees, 8. jaanuar 2018

 Asustusjaotus 
Vallas on 5 alevikku ja 40 küla.

Alevikud: Kambja, Külitse, Räni, Tõrvandi, Ülenurme

Külad: Aakaru, Ivaste, Kaatsi, Kammeri, Kavandu, Kodijärve, Kullaga, Kõrkküla, Laane, Lalli, Lemmatsi, Lepiku, Läti, Madise, Mäeküla, Oomiste, Paali, Palumäe, Pangodi, Pulli, Pühi, Raanitsa, Rebase, Reola, Reolasoo, Riiviku, Sipe, Sirvaku, Soinaste, Soosilla, Sulu, Suure-Kambja, Talvikese, Tatra, Täsvere, Uhti, Vana-Kuuste, Virulase, Visnapuu, Õssu

 Vaata ka 
 Kambja valla teenetemärk

 Viited 

 Välislingid 
 Kambja valla koduleht

Kategooria:Tartu maakonna vallad